text: भारत के युवा सलामी बल्लेबाज पृथ्वी शॉ और आंध्रप्रदेश के मध्यक्रम के बल्लेबाज जी हनुमा विहारी को इंग्लैंड के खिलाफ आखिरी दो टेस्ट के लिए भारतीय टीम में शामिल किया गया है. अनुभवी सलामी बल्लेबाज मुरली विजय को पहले दो टेस्ट में खराब प्रदर्शन के बाद बाहर कर दिया गया, जबकि चाइनामैन कुलदीप यादव को अतिरिक्त बल्लेबाज को टीम में जगह देने के लिए बाहर किया गया. इंग्लैंड की तेज गेंदबाजों की मददगार पिचों पर तीसरे स्पिनर की जरूरत नहीं है.